  Майя Бывальцева 2019-тӥ арын федерал коньдэт юрттэмен Удмуртиын устолыко пиналъёсты шараянъя но соослы юрттонъя улосвыл центр кылдоз. Со сярысь элькунлэн тӧроез Александр Бречалов Приволжск федерал округысь улосвылъёслэн кивалтӥсьёссылэн кенешазы вераз. 12-тӥ южтолэзе Ижкарын устолыко пиналъёслэсь но егитъёслэсь быгатонлыкъёссэс шараян но азинтон, соослы уже интыяськыны юрттон ужпумъёсъя бадӟым кенешон ортчиз. Ужрадэ Росси азьмуртлэн Приволжск федерал округъя ужоскето муртэз Игорь Комаров пыриськиз. 2019-тӥ арын федерал ӵектос улсын Росси Федерациысь Просвещениея министерство 16 улосвылъёслы Устолыко пиналъёслы центръёс кылдытонлы но азинтонлы федерал коньдэтысь субсидиос висъялоз. Соос пӧлын Приволжск федерал округысь вить улосвылъёс – Башкортостан, Мордовия, Удмуртия, Чувашия, Нижний Новгород улосвыл Александр Бречалов, Удмуртилэн тӧроезЦентрез пуктыны но тӥрлык басьтыны 200 миллион манетлэсь трос коньдон сётозы. Озьы ик улосвыл тӧролэн верамезъя, нылпиослы тодос но техника удысъёсын азинскыны туж умой луонлыкъёс усьто «Кванториум» технопаркъёс. Туала куронъёслы тупась тӥрлыкен тырмытэм интыосын пиналъёс малпанъёссэс соку ик уж вылын быдэстыны быгато. Со сяна, 2019-тӥ арысен гуртъёсын но пичи каръёсын улӥсь пиналъёс понна мобильной технопаркъёс кылдытыны чакламын. Тодэ вайытом, азьвылгес Александр Бречалов М. Т. Калашников нимо технопаркез усьтон сярысь вераз вал.  Тегъёс: Дышетон Ижкар Удмуртия пиналъёс АлександрБречалов  